

REPUBLIKA HRVATSKA

**ZAGREBAČKA ŽUPANIJA**

**OPĆINA POKUPSKO**

 **Izborno povjerenstvo**

**za provedbu izbora za članove**

 **vijeća mjesnih odbora**

Klasa: 012-03/25-02/01

Urbroj: 238-22-3-25-3

Pokupsko, 15. travnja 2025. godine.

Na temelju članka 33. Odluke o izboru članova vijeća mjesnih odbora na području Općine Pokupsko („Glasnik Zagrebačke županije“ br. 9/25) (u nastavku teksta: Odluka) i članka 3. Odluke o raspisivanju izbora za članove vijeća mjesnih odbora na području Općine Pokupsko („Glasnik Zagrebačke županije“ br. 9/21) Izborno povjerenstvo za provedbu izbora za članove vijeća mjesnih odbora (u nastavku teksta: Izborno povjerenstvo) donosi

**OBVEZATNE UPUTE BROJ VMO-I**

O REDOSLIJEDU IZBORNIH RADNJI I TIJEKU ROKOVA

1. Općinsko vijeće Općine Pokupsko donijelo je Odluku o raspisivanju izbora za članove vijeća mjesnih odbora dana 12. ožujka 2025. godine. Ova Odluka stupa na snagu 15. travnja 2025. godine. Dana 08. travnja 2025. godine imenovano je Izborno povjerenstvo za provedbu izbora za članove vijeća mjesnih odbora na području Općine Pokupsko.

**Izbori će se održati u nedjelju dana 18. svibnja 2025. godine.**

1. Rokovi teku od dana

**16. travnja 2025. godine od 00:00 sati.**

1. Prijedlozi lista za izbor članova vijeća mjesnih odbora moraju biti zaprimljeni u Izbornom povjerenstvu najkasnije do

**29 travnja 2025. godine do 24:00 sata.**

1. Izborno povjerenstvo sastavit će i objaviti sve pravovaljane predložene liste za izbor članova vijeća jedinica mjesne samouprave kao i zbirne liste na web stranici Općine Pokupsko, i to u roku od 48 sati od isteka roka propisanog za postupak kandidiranja i podnošenja lista, dakle do

**01. svibnja 2025. godine do 24:00 sata.**

1. Izborna promidžba počinje od dana objave zbirne kandidacijske liste, i traje zaključno do 24 sata prije dana održavanja izbora, dakle do

 **16. svibnja 2025. godine do 24:00 sata.**

1. Zabrana izborne promidžbe /izborna šutnja/, kao i svakog objavljivanja prethodnih rezultata ili procjena rezultata izbora traje u tijeku cijelog dana koji prethodi održavanju izbora, kao i na dan održavanja izbora do zaključno 19,00 sati, dakle od:

 **17. svibnja 2025. godine u 00:00 sati do**

 **18. svibnja 2025. godine u 19:00 sati.**

1. Izborno povjerenstvo objavit će koja su biračka mjesta određena, s naznakom koji birači imaju pravo glasovati na pojedinim biračkim mjestima, najkasnije petnaest dana prije dana održavanja izbora, dakle do:

**02. svibnja 2025. godine do 24:00 sati.**

1. Političke stranke dužne su odrediti članove pojedinih biračkih odbora i dostaviti njihova imena nadležnom Izbornom povjerenstvu najkasnije 12 dana prije održavanja izbora, dakle do

**05. svibnja 2025. godine do 24:00 sati.**

Ako stranke ne odrede članove pojedinih biračkih odbora odnosno ako prijedlozi za imenovanje članova biračkih odbora ne prispiju Izbornom povjerenstvu, Izborno povjerenstvo će samostalno odrediti članove biračkih odbora.

1. Izborno povjerenstvo mora imenovati članove biračkih odbora najkasnije 10 dana prije dana održavanja izbora, dakle do

**07. svibnja 2025. godine do 24:00 sati.**

1. Glasovanje traje neprekidno

**18. svibnja 2025. godine od 07:00 do 19:00 sati**

Biračka mjesta se zatvaraju u 19.00 sati. Biračima koji su se zatekli na biračkom mjestu omogućit će se glasovanje i nakon 19.00 sati.

1. Birački odbori moraju u što kraćem roku dostaviti zapisnike o svom radu s ostalim izbornim materijalom Izbornom povjerenstvu, a najkasnije u roku od 12 sati od zatvaranja biračkih mjesta, dakle do

**19. svibnja 2025. godine do 7:00 sati**

1. Izborno povjerenstvo utvrdit će rezultate glasovanja na biračkim mjestima najkasnije u roku od 24 sata od zatvaranja birališta, dakle do:

**19. svibnja 2025. godine do 19:00 sati**

1. Kad Izborno povjerenstvo utvrdi rezultate glasovanja za članove vijeća mjesnih odbora, objavit će odmah rezultate izbor sukladno članku 51. Odluke.
2. Zaštita izbornog prava ostvaruje se u skladu s odredbama članka 54. do članka 58. Odluke.
3. Ove Obvezatne upute stupaju na snagu 15. travnja 2025. godine, a objavit će se na mrežnim stranicama Općine Pokupsko (www. pokupsko.hr).

**PREDSJEDNICA**

 **Ina Rob Zenić, v.r.**